Diari Oficial de la Generalitat Valenciana


Sumari del DOGV 4701, del 27-02-2004 (2004/1422)

Notificació a Promotora Cardenal Benlloch, SA. Referència interna número R-36/2003.
-----------------------------------------------------------------------------------

### Dades del document

Número de DOGV
:   4701

Data del DOGV
:   27-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1422


Organisme emissor
:   Conselleria de Territori i Habitatge

Tipus de document
:   Anunci

Notificació a Promotora Cardenal Benlloch, SA. Referència interna número R-36/2003. [2004/Q1422]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a Promotora Cardenal Benlloch, SA, carrer de Colombia, 32 (28426 Madrid), la resolució del recurs d'alçada amb el número de referència interna R-36/2003.
  
Resolució
  
Examinat el recurs d'alçada presentat per José Manuel Gallardo Bohórquez, en nom i representació de la mercantil Grupo Empresarial Hogar Sur, SA, contra la resolució del Servei Territorial d'Arquitectura i Habitatge de València, en l'expedient VIVI/040502/239.
  
Antecedents de fet
  
1. Agustín Chisvert Benlloch, propietari de l'habitatge de protecció oficial situat a Paiporta (València), carrer de Sant Joaquim, número 34, 33a, va presentar escrit de denúncia contra la mercantil Promotora Cardenal Benlloch, SA, davant del Servei Territorial d'Arquitectura i Habitatge de València, per deficiències constructives en el citat immoble, s'envià un pèrit del dit organisme qui va emetre el corresponent informe pericial, i s'acordà la incoació d'expedient sancionador contra la citada promotora com també contra la constructora Hogar Sur, SA, amb trasllat del corresponent plec de càrrecs.
  
2. L'instructor de l'expedient sancionador va dictar proposta de resolució en què entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 4.210 euros, com també l'ordre de reparació de les deficiències constructives.
  
3. El cap del Servei Territorial d'Arquitectura i Habitatge va dictar resolució en la qual mantenint els fonaments de dret de la proposta, va acordar la imposició d'una sanció de 4.210 euros a cadascun dels expedientats, com també l'ordre de realització de les obres.
  
4. Contra la dita resolució interposa recurs d'alçada en temps i forma José Manuel Gallardo Bohórquez, en nom i representació de la mercantil Grupo Empresarial Hogar Sur, SA, amb les al·legacions que consten en aquest, i que es donen per reproduïdes en nom de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 210/2001, de 18 de desembre, del Govern Valencià (DOGV núm. 4.165 de 10 de gener).
  
2. El que disposen els articles 107, 110, 114 i 115 de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
3. Manifesta la mercantil recurrent en les seues al·legacions del recurs d'alçada la falta de responsabilitat en les deficiències constructives en no haver intervingut en la fase de l'obra que va donar origen a aquestes, sol·licitant l'arxiu de les actuacions.
  
Consta en l'expedient informe del pèrit del Servei Territorial d'Arquitectura i Habitatge de València de data 3 de juny de 2002 en el qual es diu pel que fa a les obres que s'han de realitzar: «Adequació de cobrir el mirador de menjador saló de l'habitatge pta. 36a, realitzant els segellats suficients amb massilla tipus Sikaflex o semblant, fins i tot alçat de raseta i pedres fissurades de la rematada del paviment de la mateixa zona amb disposició de la nova tela asfàltica que resulte necessària, tot això fins a eradicar les filtracions en part superior del mirador (en fca. de rajola per damunt del finestral) del menjador saló de l'habitatge».
  
Del citat informe es dedueix que les deficiències són produïdes pel defectuós acabat de l'obra, com la falta de massilla o mala disposició de la tela asfàltica que ha donat origen a les filtracions en l'habitatge.
  
De la documental aportada per la mercantil recurrent com és la resolució del contracte de construcció amb la promotora de l'immoble Promotora Cardenal Benlloch, SA, de data 1 d'octubre de 1999, com també el sisé certificat d'obra de 28 de juny de 1999, i factura de liquidació de 30 de setembre de 1999, resulta acreditat que la constructora Hogar Sur, SA, va intervenir en l'edificació de l'immoble pel que fa a l'estructura d'aquest, i es resol el contracte d'obra a continuació, no s'ha actuat en la part de la construcció que va donar origen a les deficiències, dalt indicades.
  
Pel que procedeix l'estimació del recurs en entendre's que no es va cometre la infracció imputada, amb revocació de la resolució en la part que concerneix a la constructora Hogar Sur, SA, mantenint-la pel que fa a la Promotora Cardenal Benlloch, SA.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de la legislació de general i de pertinent aplicació, de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat per José Manuel Gallardo Bohórquez, en nom i representació de la mercantil Grupo Empresarial Hogar Sur, SA, contra la Resolució del Servei Territorial d'Arquitectura i Habitatge de València, de data 26 de desembre de 2002, revocant la resolució quant a la sanció i ordre d'obres imposades a Hogar Sur SA, mantenint-la respecte de la Promotora Cardenal Benlloch, SA.
  
Contra la present resolució que posa fi a la via administrativa, es pot interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime oportú.
  
València, 25 de març de 2003.- El director general d'Arquitectura i Habitatge: José M.ª García Zarco.
  
Publíque's aquesta notificació.